《送赵子梁》
宋代·许棐

梅福舟行速，离觞不暇斟。虽然交日浅，颇觉别情深。

宿处雁相伴，到时莺对吟。水心新冢下，替我一沾襟。

作者简介：许棐fěi（？～1249）字忱夫，一字枕父，号梅屋。海盐人（今属浙江）。生卒年均不详，约宋理宗宝庆初前后在世。嘉熙中（公元1239年左右）隐于秦溪，筑小庄于溪北，植梅于屋之四檐，号曰梅屋。四壁储书数千卷，中悬白居易、苏轼二像事之。